Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 491/12/2204	Piešťany, 5.12.2012
EEČ : 2-18-4-2012

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Piešťany
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin poškodzovania cudzej veci podľa § 245 ods. 1, ods. 2 písm. a) Trestného zákona, vedenom na Obvodnom oddelení PZ Piešťany, Okresného riaditeľstva PZ v Trnave pod ČVS: ORP-2724/PN-TT-2012, na tom skutkovom základe, že

	dňa 11.10.2012 v čase o 01.35 hod. v meste XXXXX na ulici XXXXX v priestoroch Hypermarketu XXXXX v oddelení elektro na predajnej ploche poškodil vystavené televízory rôznych značiek, a to 1 ks zn. Thomson LED UE46ES5500, 1 ks zn. JVC 40“, 1 ks zn. LG LCD 32 LK330, 1 ks zn. ORAVA LT 827/822, 1 ks zn. LG LED 32LS5600, 1 ks zn. Thomson 32“, 1 ks zn. Thomson LED UE32EH4000, 1 ks zn. Technika 22“, 1 ks zn. Technika 22“ a 1 ks zn. Technika 19“,  takým spôsobom, že uvedené televízory zodvihol z predajného pultu a následne ich postupne hodil o podlahu, v dôsledku čoho došlo k ich úplnému poškodeniu, čím uvedeným konaním spôsobil spoločnosti XXXXX, XXXXX IČO: XXXXX, so sídlom XXXXX, 815 61 XXXXX, škodu v celkovej výške 3.390,99 €,    

lebo je trestné stíhanie neprípustné podľa § 9 odsek 1 písmeno d Trestného poriadku.
Odôvodnenie:
	Poverený príslušník Obvodného oddelenia PZ Piešťany, Okresného riaditeľstva PZ v Trnave, uznesením ČVS: ORP-2724/PN-TT-2012 zo dňa 11.10.2012 podľa § 206 ods. 1 Trestného poriadku vzniesol obvinenie XXXXX, pre prečin poškodzovania cudzej veci podľa § 245 ods. 1, ods. 2 písm. a) Trestného zákona, na tom skutkovom základe, že dňa 11.10.2012 v čase o 01.35 hod. v meste XXXXX na ulici XXXXX v priestoroch hypermarketu XXXXX v oddelení elektro na predajnej ploche poškodil tam vystavené televízory rôznych značiek, a to 1 ks zn. Thomson LED UE46ES5500, 1 ks zn. JVC 40“, 1 ks zn. LG LCD 32 LK330, 1 ks zn. ORAVA LT 827/822, 1 ks zn. LG LED 32LS5600, 1 ks zn. Thomson 32“, 1 ks zn. Thomson LED UE32EH4000, 1 ks zn. Technika 22“, 1 ks zn. Technika 22“ a 1 ks zn. Technika 19“, takým spôsobom, že uvedené televízory zodvihol z predajného pultu a následne ich postupne hodil o podlahu, v dôsledku čoho došlo k ich úplnému poškodeniu, čím uvedeným konaním spôsobil spoločnosti XXXXX, IČO: XXXXX, so sídlom XXXXX, 815 61 XXXXX, škodu v celkovej výške 3.390,99 €.

	Obvinený XXXXX sa k spáchaniu skutku v celom rozsahu priznal, pričom skutok, ktorý mu je kladený za vinu v tomto trestnom konaní, podrobne vo svojej výpovedi popísal.

	Vykonaným skráteným vyšetrovaním bolo jednoznačne preukázané, že obvinený XXXXX svojím konaním naplnil všetky zákonné znaky skutkovej podstaty prečinu poškodzovania cudzej veci podľa § 245 ods. 1, ods. 2 písm. a)  Trestného zákona, a to po stránke objektívnej i subjektívnej, keď svojim protiprávnym  (zavineným) konaním poškodil 10 ks televízorov rôznych značiek a týmto v priamej súvislosti s uvedeným konaním spôsobil spoločnosti XXXXX škodu  v celkovej 3.390,99 €. 

	Prečinu poškodzovania cudzej veci  podľa § 245 ods. 1, ods. 2 písm. a) Trestného zákona sa dopustí ten, kto zničí, poškodí alebo urobí neupotrebiteľnou cudziu vec a spôsobí tak na cudzom majetku väčšiu škodu.

	Dňa 30.11.2012 poverený príslušník PZ predložil na tunajšiu prokuratúru návrh na zastavenie trestného stíhania vo vzťahu k obvinenému XXXXX, nar. XXXXX, podľa § 215 ods. 1 písm. d) Trestného poriadku s poukazom na § 9 ods. 1 písm. d) Trestného poriadku spolu s príslušným vyšetrovacím spisom. 
	
	Súčasťou vyšetrovacieho spisu je okrem iného aj úmrtný list XXXXX, vystavený pracovníkom Matričného úradu vo XXXXX dňa 21.11.2012. V zmysle úmrtného listu vedeného v knihe úmrtí Matričného úradu XXXXX, zväzok III., ročník 2012, strana 85, por. č. 16, XXXXX,         nar. XXXXX v XXXXX, zomrel dňa 15.11.2012 v obci XXXXX, okres Piešťany.
          
	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
 
	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.   

	Vzhľadom na vyššie uvedené skutočnosti som rozhodol tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Mikuláš
prokurátor